[{"text_idx": "#000004", "text": "Masaman karri veiseliha ja kartuliga"}, {"text_idx": "#000006", "text": "Mo\u0303nusalt tummises kastmes ku\u0308psenud veiseliha ja kartul on maitsev ja toitev roog, mida sobib pakkuda koos aurutatud riisiga. Lo\u0303ika veiselihast o\u0303hukesed ristikiudu viilud, nii vo\u0303ib kindel olla, et liha ilusti la\u0308bi ku\u0308pseb."}, {"text_idx": "#000007", "text": "Kuumuta pann pliidil keskmisel kuumusel."}, {"text_idx": "#000008", "text": "Lisa 2 dl ehk umbes pool purki kookoskreemi. Sega enne lisamist kookoskreem la\u0308bi kui ta on kihistunud. Hauta kookoskreemi pidevalt segades umbes 5-6 minutit, kuni see on kokku keenud. Kuumutades vo\u0303ib kookoskreem muutuda \u201ehelbeliseks\u201c, aga a\u0308ra lase end sellest segada."}, {"text_idx": "#000009", "text": "Lisa Masaman karripasta ja sega ko\u0303ik u\u0308htlaseks. Kuumuta veel 2-3 minutit ja lisa siis veiselihast lo\u0303igatud ribad. Sega need pannil oleva pastaga la\u0308bi ja kalla siis peale vesi ja u\u0308leja\u0308a\u0308nud kookoskreem. Lisa ka kartulid, laimimahl, suhkur ja kalakaste."}, {"text_idx": "#000010", "text": "Sega ko\u0303ik la\u0308bi, lase keema to\u0303usta, alanda kuumust ning hauta vaiksel kuumusel 10-15 minutit, kuni kartulid on pehmed. Maitsesta kaste ja lisa vajadusel kas soolasuse to\u0303stmiseks kalakastet. Hapu maitse suurendamiseks lisa laimimahla."}, {"text_idx": "#000011", "text": "Serveeri karrit koos aurutatud riisiga ja serveerides lisa kastmele ro\u0308stitud hakitud maapa\u0308hkleid, va\u0308rsket koriandrit ja soovi korral ka hakitud ts\u030cillipipart."}]